Miestna časť je preslávená predovšetkým tu stojacim románskym Kostolom Panny Márie Kráľovnej anjelov zo začiatku 12. storočia, neskôr viackrát stavebne upravovaným s hodnotným románskym a renesančným interiérom. Pri kostolíku sa nachádza rádové kostrové pohrebisko s náhrobnými kameňmi z 12. - 14. storočia. Od roku 2002 sa realizuje komplexná obnova, roku 2009 sa uskutočnila celková exteriérová rekonštrukcia kostolíka.